钦定古今图书集成/明伦汇编/人事典/第104卷 > 《杂诗三首》前人
## 钦定古今图书集成/明伦汇编/人事典/第104卷 > 《杂诗三首》前人

遥遥从羁役，一心处两端。掩泪汎东逝，顺流追时迁。
日没星与昴，势翳西山巅。萧条隔天涯，惆怅念长餐。
慷慨思南归，路遐无由缘。关梁难亏替，绝音寄斯篇。

又

《闲居》执荡志，时驶不可稽。驱役无停息，轩裳逝东崖。
沈阴拟薰麝，寒气激我怀。“岁月有常御，我来淹已弥。
慷慨忆绸缪，此情久已离。荏苒经十载，暂为人所羁。
庭宇翳馀木，倏忽日月亏。”

又

我行未云远，回顾惨风凉。春燕应节起，高飞拂尘梁。
《边雁》悲无所，代谢归北乡。离鶤鸣清池，涉暑经秋霜。
愁人难为辞，遥遥春夜长。